Suvestinė redakcija nuo 2025-02-20

Įsakymas paskelbtas: TAR 2015-05-14, i. k. 2015-07329

valstybinės SAUGOMŲ TERITORIJŲ tarnybos
PRIE APLINKOS MINISTERIJOS

DIREKTORIUS

ĮSAKYMAS

DĖL PAŽYMos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su Natura 2000 ir Vandens pagrindų direktyva susijusios išmokos“ veiklos sritį „Parama Natura 2000 miškuose“, išdavimo tvarkos aprašO patvirtinimo

2015 m. gegužės 8 d. Nr. V-87

Vilnius

Vadovaudamasis Lietuvos Respublikos Vyriausybės 2014 m. liepos 22 d. nutarimo Nr. 722 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos kaimo plėtros 2014-2020 metų programos įgyvendinimą, paskyrimo“ 3.5 ir 4.8 papunkčiais ir atsižvelgdamas į Lietuvos Respublikos žemės ūkio ministro 2015 m. balandžio 1 d. įsakymu Nr. 3D-246 „Dėl Lietuvos kaimo plėtros 2014-2020 metų programos priemonės „Su „Natura 2000“ ir Vandens pagrindų direktyva susijusios išmokos“ įgyvendinimo taisyklių patvirtinimo“ patvirtintas Lietuvos kaimo plėtros 2014–2020 metų programos priemonės „Su „Natura 2000“ ir Vandens pagrindų direktyva susijusios išmokos“ įgyvendinimo taisyklių nuostatas:

1. T v i r t i n u Pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su Natura 2000 ir Vandens pagrindų direktyva susijusios išmokos“ veiklos sritį „Parama Natura 2000 miškuose“, išdavimo tvarkos aprašą (pridedama).

2. P a v e d u saugomų teritorijų direkcijoms išduoti privataus miško savininkams ar jų asociacijoms pažymas, vadovaujantis patvirtintu aprašu.

Punkto pakeitimai:

Nr. V-39, 2024-03-26, paskelbta TAR 2024-03-27, i. k. 2024-05474

3. Pripažįstu netekusiais galios:

3.1. Valstybinės saugomų teritorijų tarnybos prie Aplinkos ministerijos direktoriaus 2007 m. gegužės 23 d. įsakymą Nr. 128V „Dėl pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonę „Natura 2000 išmokos“, išdavimo tvarkos aprašo patvirtinimo“;

3.2. Valstybinės saugomų teritorijų tarnybos prie Aplinkos ministerijos direktoriaus 2010 m. gegužės 25 d. įsakymą Nr. V-124 „Dėl Valstybinės saugomų teritorijų tarnybos prie Aplinkos ministerijos direktoriaus 2007 m. gegužės 23 d. įsakymo Nr. 128V „Dėl Pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonę „Natura 2000 išmokos“, išdavimo tvarkos aprašo patvirtinimo“ pakeitimo“;

3.3. Valstybinės saugomų teritorijų tarnybos prie Aplinkos ministerijos direktoriaus 2011 m. balandžio 20 d. įsakymą Nr. V-100 „Dėl Valstybinės saugomų teritorijų tarnybos prie Aplinkos ministerijos direktoriaus 2007 m. gegužės 23 d. įsakymo Nr. 128V „Dėl Pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonę „Natura 2000 išmokos“, išdavimo tvarkos aprašo patvirtinimo“ pakeitimo“.

Direktorius	Albertas Stanislovaitis

PATVIRTINTA

Valstybinės saugomų teritorijų tarnybos

prie Aplinkos ministerijos direktoriaus

2015 m. gegužės 8 d. įsakymu Nr. V-87

(2024 m. kovo 26 d. įsakymo Nr. V-39 redakcija)

PAŽYMos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su „Natura 2000“ ir Vandens pagrindų direktyva susijusios išmokos“ veiklos sritį „Parama „Natura 2000“ miškuose“, išdavimo tvarkos aprašas

I SKYRIUS
BENDROSIOS NUOSTATOS

1. Pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su „Natura 2000“ ir Vandens pagrindų direktyva susijusios išmokos“ veiklos sritį „Parama „Natura 2000“ miškuose“, išdavimo tvarkos aprašo (toliau – Aprašas) tikslas – nustatyti tvarką, pagal kurią rengiamos ir išduodamos pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal Lietuvos kaimo plėtros 2014–2020 metų programos priemonės „Su „Natura 2000“ ir Vandens pagrindų direktyva susijusios išmokos“ veiklos sritį „Parama „Natura 2000“ miškuose“ (toliau – Pareiškėjai), tais atvejais, kai:

1.1. Paraiškų priėmimo informacinėje sistemoje pateiktos iš anksto identifikuotos informacijos apie Pareiškėjų valdomoje valdoje nustatytus miškų ūkinės veiklos apribojimus nepakanka paraiškai pateikti, arba

1.2. valdoje įvyko tam tikri pokyčiai, susiję su konkrečios „Natura 2000“ miško vietovės privalomaisiais apribojimais.

2. Aprašo 1 priede nustatytos formos pažyma (toliau – Pažyma) pagal šį Aprašą išduodama prašymą pateikusiems Pareiškėjams tuo atveju, kai valda (jos dalis) atitinka šias sąlygas:

2.1. valda (jos dalis) yra „Natura 2000“ teritorijoje;

2.2. miško bendras plotas yra ne mažesnis kaip 0,5 ha sudarytas iš laukų, ne mažesnių kaip 0,01 ha ploto ir šiame plote taikomas bent vienas draudimas ar privalomas apribojimas:

2.2.1 uždrausta vykdyti pagrindinius miško kirtimus (pagrindiniai kirtimai atidėti vėlesniam laikui) arba leidžiami nedidelio intensyvumo atrankiniai kirtimai (leidžiant iškirsti ne daugiau kaip 10% medyno tūrio per 10 metų) medyne, kuris pasiekęs IV grupės miškams taikomą kirtimų amžių (erdvinių duomenų sluoksnis PK);

2.2.2. draudžiami ugdomieji miško kirtimai ir brandžių medžių iškirtimas, bei draudžiami arba ribojami sanitariniai miško kirtimai, reikalaujant palikti tam tikrą skaičių džiūstančių ar išdžiūvusių medžių 1 ha (erdvinių duomenų sluoksnis UK);

2.2.3. plynose pagrindinių miško kirtimų biržėse turi būti paliekamas papildomas skaičius neiškirstų žalių medžių (erdvinių duomenų sluoksnis NM);

2.2.4. sanitariniais miško kirtimais retinimo amžių (21 metai) pasiekusiuose ir vyresniuose medynuose negali būti iškertami visi džiūstantys ar išdžiūvę medžiai (erdvinių duomenų sluoksnis DM).

2.3. Valdoje (jos dalyje) yra bent vienas šių objektų:

2.3.1. Europos Bendrijos svarbos miško buveinė (9010 *Vakarų taiga, 9020 *Plačialapių ir mišrūs miškai, 9050 Žolių turtingi eglynai, 9060 Spygliuočių miškai ant fluvioglacialinių ozų, 9080 *Pelkėti lapuočių miškai, 9160 Skroblynai, 9180 *Griovų ir šlaitų miškai, 9190 Sausieji ąžuolynai, 91D0 *Pelkiniai miškai, 91E0 Aliuviniai miškai, 91F0 Paupių guobynai, 91T0 Kerpiniai pušynai);

2.3.2. potenciali buveinė (jos dalis);

2.3.3 Europos Bendrijos svarbos rūšies radavietė ar jos buveinė.

3. Šio Aprašo 2.2.1–2.2.4 papunkčiuose nurodyti miško ūkinės veiklos apribojimai taikomi vadovaujantis šiais teisės aktais ir dokumentais:

3.1. Specialiųjų žemės naudojimo sąlygų įstatymu

3.2 Bendraisiais buveinių ar paukščių apsaugai svarbių teritorijų nuostatais, patvirtintais Lietuvos Respublikos Vyriausybės 2004 m. kovo 15 d. nutarimu Nr. 276 „Dėl bendrųjų buveinių ar paukščių apsaugai svarbių teritorijų patvirtinimo“;

3.3. konkrečios saugomos teritorijos nuostatais;

3.4. konkrečios saugomos teritorijos specialiojo teritorijų planavimo dokumentu;

3.5. apsaugos sutartimi, sudaryta su Pareiškėju pagal Lietuvos Respublikos Vyriausybės 2014 m. gegužės 28 d. nutarimu Nr. 484 „Dėl Apsaugos sutarties dėl veiklos apribojimų, konkrečių žemės, miško ir vandens telkinio naudojimo sąlygų sudarymo tvarkos aprašo ir Apsaugos sutarties dėl veiklos apribojimų, konkrečių žemės, miško ir vandens telkinio naudojimo sąlygų formos patvirtinimo“ nustatytą tvarką;

3.6. vidinės miškotvarkos projektu;

3.7. Miško kirtimų taisyklėmis, patvirtintomis Lietuvos Respublikos aplinkos ministro 2010 m. sausio 27 d. įsakymu Nr. D1-79 „Dėl miško kirtimų taisyklių patvirtinimo“ (toliau – Miško kirtimų taisyklės);

3.8. kitais veiklą konkrečioje saugomoje teritorijoje reglamentuojančiais teisės aktais.

II SKYRIUS

TEISINIS PAGRINDIMAS

4. Aprašas parengtas vadovaujantis šiais Lietuvos Respublikos teisės aktais:

4.1. Lietuvos Respublikos Vyriausybės 2014 m. liepos 22 d. nutarimu Nr. 722 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos kaimo plėtros 2014–2020 metų programos įgyvendinimą, paskyrimo“;

4.2. Lietuvos Respublikos Vyriausybės 2023 m. balandžio 5 d. nutarimu Nr. 218 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos žemės ūkio ir kaimo plėtros 2023–2027 metų strateginio plano įgyvendinimą, paskyrimo“;

4.3. Lietuvos Respublikos žemės ūkio ministro 2015 m. balandžio 1 d. įsakymu Nr. 3D-246 „Dėl Lietuvos kaimo plėtros 2014–2020 metų programos priemonės „Su „Natura 2000“ ir Vandens pagrindų direktyva susijusios išmokos“ įgyvendinimo taisyklių, taikomų 2023 m. ir 2024 m. teikiamoms paraiškoms, patvirtinimo“.

III SKYRIUS

SĄVOKOS IR SUTRUMPINIMAI

5. Šiame Apraše vartojamos sąvokos:

5.1. Miškininkas specialistas – Valstybinėje miškų tarnyboje registruotas specialistas, turintis teisę rengti vidinės miškotvarkos projektus;

5.2. NMA – Nacionalinė mokėjimo agentūra prie Lietuvos Respublikos žemės ūkio ministerijos;

5.3. Potenciali buveinė –„Natura 2000“ teritorijoje esantis II ar III grupės miško plotas, kuriame medynas pasiekęs IV grupės miškui taikomą pagrindinių miško kirtimo amžių, nustatytą Miško kirtimų taisyklėse;

5.4. Valstybės įmonės Registrų centras duomenys –Lietuvos Respublikos miškų valstybės kadastro (toliau –Kadastras) tekstinių duomenų išrašas (taksaciniai rodikliai (taksoraštis)) ir kadastro duomenų pažyma apie grafinius kadastro duomenis su miškų žemėlapio fragmentu.

5.5. Specialistas – Saugomos teritorijos direkcijos direktoriaus paskirtas specialistas, atsakingas už pažymų parengimą.

5.6. Kitos sąvokos atitinka Lietuvos Respublikos saugomų teritorijų įstatyme, Lietuvos Respublikos miškų įstatyme, Lietuvos Respublikos saugomų gyvūnų, augalų ir grybų rūšių įstatyme, Lietuvos Respublikos žemės ūkio ir kaimo plėtros įstatyme, Miško kirtimų taisyklėse vartojamas sąvokas.

IV SKYRIUS

DOKUMENTŲ PATEIKIMAS

6. Pareiškėjas, norintis gauti Pažymą, kreipiasi į konkrečios saugomos teritorijos direkciją, kuriai „Natura 2000“ teritorija yra priskirta Valstybinės saugomų teritorijų tarnybos prie Aplinkos ministerijos (toliau – Tarnyba) direktoriaus 2022 m. lapkričio 23 d. įsakymu Nr. V-127 „Dėl valstybės įsteigtų saugomų teritorijų, neturinčių direkcijų, ir Europos ekologinio tinklo „Natura 2000“ teritorijų, nepatenkančių į valstybinius parkus, rezervatus ar biosferos rezervatą, priskyrimo saugomų teritorijų direkcijoms ir funkcijų vykdymo jose“ arba kai „Natura 2000“ teritorija yra valstybiniame parke, valstybiniame rezervate, biosferos rezervate, jų buferinės apsaugos zonose, ir pateikia šiuos dokumentus:

6.1. laisvos formos prašymą išduoti Pažymą;

6.2. pažymėjimą apie nekilnojamojo daikto ir daiktinių teisių į jį įregistravimą Nekilnojamojo turto registre (miško valdymo teisę patvirtinantį dokumentą);

6.3. įgaliojimą (jei prašymą teikia įgaliotas asmuo). Jei žemės sklypas valdomas kelių bendraturčių (žemės sklypas valdomas pagal idealiąsias dalis) ir nėra notariškai patvirtinta ir įregistruota viešajame registre naudojimosi žemės sklypu tvarka, pareiškėjas privalo pateikti:

6.3.1. rašytinius visų bendraturčių sutikimus, kuriuose būtų aiškiai nurodyta valdoma žemės sklypo dalis, arba

6.3.2. notaro patvirtintą bendraturčių įgaliojimą, kai prašymas teikiamas vieno iš bendraturčių vardu;

6.4. vieną iš šių dokumentų:

6.4.1. galiojantį vidinės miškotvarkos projektą (arba vidinės miškotvarkos projektą, pakoreguotą pagal „Natura 2000“ teritorijoje nustatytus veiklos apribojimus), kuriame nurodyti ūkinės veiklos apribojimai, taksaciniai sklypai ir plotas, kuriame jie taikomi;

6.4.2. valstybės įmonės Registrų centro duomenis ;

6.4.3. miškininko specialisto išvadą apie žemės sklype nustatytą EB svarbos paukščių veisimosi vietą (toliau – Išvada);

6.5. kai siekiama gauti išmoką už apribojimą plynose pagrindinių miško kirtimų biržėse palikti papildomą skaičių neiškirstų žalių medžių – leidimą kirsti mišką, kuriame nurodyta, kad leidžiamas pagrindinis plynas miško kirtimas paliekant papildomą skaičių neiškirstų žalių medžių.

V SKYRIUS

PAŽYMŲ IŠDAVIMAS

7. Specialistas įsitikina pateiktų šio Aprašo 6.2–6.5 papunkčiuose nurodytų dokumentų tikrumu.

8. Specialistas, gavęs 6 punkte nurodytus dokumentus, per 10 darbo dienų išnagrinėja prašymo pagrįstumą. Prašymui esant pagrįstam, užpildo Pažymos formą, pilnai nurodydamas reikalaujamą informaciją, ir pasirašo Pažymą.

9. „Natura 2000“ teritorijoje esančios valdos ar jos dalies, kuriai taikomas vienas iš 2.2.1–2.2.4 papunkčiuose nurodytų apribojimų, plotas nustatomas pagal pateiktą miškotvarkos projektą (taksoraštį), pagal Valstybės įmonės Registrų centro duomenis arba pagal Išvadą.

10. Tuo atveju, kai 2.2.1–2.2.4 papunkčiuose nurodyti apribojimai nustatyti tik dalyje valdos, ir miškotvarkos projekte ar Valstybės įmonės Registrų centro duomenyse esančios informacijos nepakanka ploto apskaičiavimui, specialistas plotą apskaičiuoja geografinės informacinės sistemos (toliau – GIS) programine įranga, naudodamas Saugomų teritorijų valstybės kadastro duomenis, Miškų valstybės kadastro duomenis, EB svarbos natūralių buveinių inventorizavimo duomenis.

11. Rengdamas Pažymą specialistas:

11.1. nustatydamas medynų plotą, kuriame medynai atitinka reikalaujamą minimalų pagrindinių miško kirtimų amžių (2.2.1 papunktis), remiasi Pareiškėjo pateikto miškotvarkos projekto (taksoraščio), Valstybės įmonės Registrų centro duomenimis arba Išvados duomenimis. Pažymoje nurodo amžiaus reikalavimus atitinkančių medynų plotą, taip pat miško kvartalo ir taksacinių sklypų, kuriuose yra tokie medynai, numerius. Jei miško kirtimai yra atidedami dėl miško priskyrimo III ar II grupės miškams, specialistas išanalizuoja valdoje esančių medynų amžių, atitinkamos grupės miškams Miško kirtimų taisyklėmis nustatytą minimalų pagrindinių miško kirtimų ir gamtinės brandos amžių bei taikomus pagrindinių miško kirtimų apribojimus, ir nustato konkrečius paskutinius metus, iki kurių bus taikomas apribojimas;

11.2. nustatydamas medynų plotą, kuriame leidžiama vykdyti atrankinį miško kirtimą (leidžiant iškirsti ne daugiau kaip 10 % medyno tūrio per 10 metų) (2.2.1 papunktis), remiasi Pareiškėjo pateikto miškotvarkos projekto (taksoraščio, miško kirtimų žiniaraščio informacija apie suplanuotus atrankinius kirtimus) duomenimis. Pažymoje nurodo tokių medynų plotą, taip pat miško kvartalo ir taksacinių sklypų, kuriuose yra tokie medynai, numerius;

11.3. nustatydamas medynų plotą, kuriame taikomas 2.2.2 papunktyje nurodytas apribojimas, remiasi Pareiškėjo pateikto miškotvarkos projekto (taksoraščio) arba Valstybės įmonės Registrų centro duomenimis apie medynus, kurie nepasiekę IV grupės miškams taikomo minimalaus pagrindinių kirtimų amžiaus, ir apskaičiuoja, kokia jų dalis sutampa su Europos Bendrijos svarbos miško buveinių (9010 *Vakarų taiga, 9020 *Plačialapių ir mišrūs miškai, 9050 Žolių turtingi eglynai, 9060 Spygliuočių miškai ant fluvioglacialinių ozų, 9080 *Pelkėti lapuočių miškai, 9160 Skroblynai, 9180 *Griovų ir šlaitų miškai, 9190 Sausieji ąžuolynai, 91D0 *Pelkiniai miškai, 91E0 Aliuviniai miškai, 91F0 Paupių guobynai, 91T0 Kerpiniai pušynai) plotais. Pažymoje nurodo tokių medynų plotą, taip pat miško kvartalo ir taksacinių sklypų, kuriuose yra tokie medynai, numerius;

11.4. nustatydamas miško plotą, kuriame taikomas 2.2.3 papunktyje nurodytas apribojimas, remiasi Pareiškėjo pateikto leidimo kirsti mišką duomenimis. Pažymoje nurodo iškirstų biržių plotą, taip pat miško kvartalo ir taksacinių sklypų, kuriuose yra biržės, numerius. Į apskaičiuojamą plotą įtraukiamos ir biržės, kuriose plynas kirtimas pagal nurodytą apribojimą buvo vykdytas ankstesniais nei einamieji metais, tačiau ne anksčiau kaip 2004 m. gegužės 1 d.;

11.5. nustatydamas miško plotą, kuriame taikomas 2.2.4 papunktyje nurodytas apribojimas, remiasi Pareiškėjo pateikto miškotvarkos projekto (taksoraščio) arba Valstybės įmonės Registrų centro duomenimis apie medynus, kurie pasiekę retinimo amžių (21 metai) pagal Miško kirtimų taisyklių 56 punkte pateiktos 3 lentelės nuostatas. Pažymoje nurodo tokių medynų plotą, taip pat miško kvartalo ir taksacinių sklypų, kuriuose yra tokie medynai, numerius;

12. Pildant Pažymą, pagal pateikto Pažymėjimo apie nekilnojamojo daikto ir daiktinių teisių į jį įregistravimą Nekilnojamojo turto registre duomenis nurodomas žemės sklypo kadastrinis numeris.

13. Pagal pateikto miškotvarkos projekto duomenis Pažymoje nurodomi:

13.1. registracijos numeris;

13.2. galiojimo laikas.

14. Pagal pateiktus Valstybės įmonės Registrų centro duomenis nurodomi:

14.1. numeriai;

14.2. išdavimo data.

15. Pagal pateiktos Išvados duomenis nurodomi:

15.1. Išvados išdavimo data;

15.2. Išvados rengėjo pavadinimas/vardas, pavardė.

16. Jei su Pareiškėju sudaryta apsaugos sutartis – nurodomas šios sutarties registracijos numeris ir galiojimo laikas.

17. Pažymos galiojimas nurodomas atsižvelgiant į konkrečios veiklos apribojimo, vidinės miškotvarkos projekto galiojimo terminą:

17.1. kai valdoje taikomas tik 2.2.1 papunktyje nurodytas apribojimas, Pažyma išduodama ne ilgiau kaip iki 2027 m. (imtinai), prieš tai įvertinus, ar Pažyma gali būti išduota iki šios datos;

17.2. Pažymos, išduotos dėl 2.2.2–2.2.4 apribojimų, galioja iki 2025 m. (imtinai).

Papunkčio pakeitimai:

Nr. V-16, 2025-02-13, paskelbta TAR 2025-02-19, i. k. 2025-02580

18. Pažymos galiojimas automatiškai nutrūksta, jei valdoje įvyko pasikeitimai – medynui žuvus dėl force majeure, taip pat mišką iškirtus dėl masinio ligų ir kenkėjų paplitimo arba dėl įvykdytų kitų kirtimų, dėl pasikeitusių teisės aktų, dėl kurių Pažymoje nurodytų apribojimų įgyvendinimas tampa neįmanomas. Tokiais atvejais Pareiškėjas privalo kreiptis dėl Pažymos patikslinimo.

19. Specialistas, nustatęs, kad prašymas išduoti Pažymą nepagrįstas, parengia raštą Pareiškėjui, nurodydamas priežastis, dėl kurių Pažyma negali būti išduota.

20. Specialistas parengtus dokumentus (Pažymą ar raštą dėl Pažymos neišdavimo) pateikia konkrečios saugomos teritorijos direkcijos direktoriui, kuris peržiūrėjęs, ar dokumentai parengti tinkamai, juos pasirašo. Jei dokumentai užpildyti ne pilnai ar su klaidomis, jie grąžinami specialistui pakoreguoti. Pažyma negali būti parengta ir patvirtinta to paties valstybės tarnautojo ar darbuotojo.

21. Saugomos teritorijos direkcija per 10 darbo dienų nuo prašymo išduoti Pažymą ir visų reikalingų dokumentų gavimo dienos išduoda Pažymą arba Pareiškėjo prašymą atmeta kaip nepagrįstą. Šiuo atveju Pareiškėjas informuojamas raštu, nurodant priežastis, dėl kurių prašymas nepagrįstas ir negali būti išduota Pažyma.

22. Kai Pareiškėjas kreipiasi Pažymos, tačiau specialistas nustato, kad dalis ploto, dėl kurio taikomi apribojimai, patenka į iš anksto identifikuotus erdvinių duomenų sluoksnius PK, UK, NM, DM, jis išduoda Pažymą visam plotui, kuriam taikomi apribojimai.

VI SKYRIUS

DOKUMENTŲ TVARKYMAS

23. Prašymus, Pažymas, raštus dėl Pažymos neišdavimo saugomos teritorijos direkcija registruoja siunčiamųjų dokumentų registre, vadovaudamasi Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“. Visi dokumentai, susiję su Pažymų rengimu, byloje „Susirašinėjimo dėl pažymų apie miško valdoje nustatytus apribojimus išdavimo dokumentai“ saugomi 10 metų.

VII SKYRIUS

DUOMENŲ APIE PAŽEIDIMUS PERDAVIMAS NMA

24. Įtarusi ar nustačiusi galimą pažeidimo, sukčiavimo atvejį, pagal įtariamos nusikalstamos veikos požymius, kurie išvardyti klausimyno dėl įtariamos nusikalstamos veikos (toliau – klausimynas) 1–3 punktuose, saugomos teritorijos direkcija apie tai per 5 darbo dienas informuoja Tarnybą, pateikdama užpildytą klausimyną (Aprašo 2 priedas).

25. Tarnyba, gavusi iš saugomos teritorijos direkcijos klausimyną, per 2 darbo dienas nuo klausimyno gavimo dienos pateikia jo kopiją NMA.

26. Įtarusi ar nustačiusi galimą pažeidimo, sukčiavimo atvejį, pagal įtariamos nusikalstamos veiklos požymius, kurie išvardyti klausimyno 1–3 punktuose, Tarnyba apie tai per 5 darbo dienas informuoja NMA, pateikdama užpildytą klausimyną (Aprašo 2 priedas).

VIII SKYRIUS

BAIGIAMOSIOS NUOSTATOS

27. Ginčai dėl Pažymų išdavimo sprendžiami Lietuvos Respublikos teisės aktų nustatyta tvarka.

________________________

Priedo pakeitimai:

Nr. V-39, 2024-03-26, paskelbta TAR 2024-03-27, i. k. 2024-05474

Pažymos apie valdoje nustatytus veiklos

apribojimus privataus miško savininkams ar jų

asociacijoms, siekiantiems paramos pagal

priemonės „Su „Natura 2000“ ir Vandens pagrindų

direktyva susijusios išmokos“ veiklos sritį „Parama

„Natura 2000“ miškuose“ išdavimo

tvarkos aprašo 1 priedas

(saugomos teritorijos direkcijos pavadinimas)

________________________________________________________________________________

(kodas, adresas, telefonas, elektroninio pašto adresas)

PAŽYMA

apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su „Natura 2000“ ir Vandens pagrindų direktyva susijusios išmokos“ veiklos sritį „Parama „Natura 2000“ miškuose“

(pildymo data)	(registracijos numeris)

Pažymime, kad privataus miško savininkui/privataus miško savininkų asociacijai (vardas, pavardė/pavadinimas; asmens/įmonės kodas, adresas) priklausančioje valdoje (kadastrinis Nr.___________), esančioje „Natura 2000“ teritorijoje(-se) (teritorijos kodas ir pavadinimas)

Nustatyti veiklos apribojimai (pažymėti tik tinkamus variantus):

⬜ Uždrausta vykdyti pagrindinius miško kirtimus (pagrindiniai kirtimai atidėti vėlesniam laikui) arba leidžiami nedidelio intensyvumo atrankiniai kirtimai (leidžiant iškirsti ne daugiau kaip 10% medyno tūrio per 10 metų) medyne, kuris pasiekęs IV grupės miškams taikomą kirtimų amžių. Plotas, kuriam taikomas veiklos apribojimas, -	ha, kvartalo Nr.	, taksacinio miško sklypo(-ų) (toliau – sklypas) Nr._________. Pagrindinių kirtimų atidėjimo atveju apribojimas taikomas imtinai iki _____ metų;

⬜ Draudžiami ugdomieji miško kirtimai ir brandžių medžių iškirtimas, bei draudžiami arba ribojami sanitariniai miško kirtimai, leidžiant palikti papildomą skaičių džiūstančių ar išdžiūvusių medžių 1 ha. Plotas, kuriame taikomas veiklos apribojimas, - ___________ ha, kvartalo Nr.__________, sklypo(-ų) Nr._________. Apribojimas taikomas imtinai iki _____ metų;

⬜ Plynose miško kirtimų biržėse turi būti paliekamas papildomas skaičius neiškirstų žalių medžių. Plotas, kuriame taikomas veiklos apribojimas, - _____ ha, kvartalo Nr._______, sklypo(-ų) Nr._________;

⬜ Sanitariniais miško kirtimais retinimų amžių (21 metai) pasiekusiuose medynuose negali būti iškertami visi džiūstantys ar išdžiūvę medžiai. Plotas, kuriam taikomas veiklos apribojimas, - _______ ha, kvartalo Nr. _______sklypo(-ų) Nr. _________.

Duomenų, kurių pagrindu parengta pažyma, šaltiniai (tinkamą pažymėti):

Vidinės miškotvarkos projektas, galiojimo laikas	, registracijos Nr.	,

Valstybės įmonės Registrų centro duomenys Nr.__________, data_______,

Išvada apie žemės sklype nustatytą EB svarbos paukščių veisimosi vietą, rengėjas___________ , data_________,

Apsaugos sutartis dėl veiklos apribojimų, konkrečių žemės, miško ir vandens telkinio naudojimo sąlygų, registracijos Nr.	, galiojimo laikas __________,

Saugomų rūšių informacinė sistema.

Pažyma galioja iki ______metų (imtinai) su šia sąlyga: pažymos galiojimas nutrūksta automatiškai, jei valdoje įvyko šie pasikeitimai – medynui žuvus dėl force majeure, taip pat mišką iškirtus dėl masinio ligų ir kenkėjų paplitimo, arba dėl įvykdytų kitų kirtimų, dėl pasikeitusių teisės aktų, dėl kurių pažymoje nurodytų apribojimų įgyvendinimas tampa neįmanomas. Tokiais atvejais Pareiškėjas privalo kreiptis dėl Pažymos patikslinimo.

________________	_______________	____________________

(pažymos rengėjo pareigos)	(parašas)	(vardas, pavardė)

Direktorius	_______________	___________________

(parašas)	(vardas, pavardė)

_________________________

Priedo pakeitimai:

Nr. V-39, 2024-03-26, paskelbta TAR 2024-03-27, i. k. 2024-05474

Pažymos apie valdoje nustatytus veiklos

apribojimus privataus miško savininkams ar jų

asociacijoms, siekiantiems paramos pagal

priemonės „Su „Natura 2000“ ir Vandens pagrindų

direktyva susijusios išmokos“ veiklos sritį „Parama

„Natura 2000“ miškuose“ išdavimo

tvarkos aprašo 2 priedas

KLAUSIMYNAS DĖL ĮTARIAMOS NUSIKALSTAMOS VEIKOS

Data / _ / _ / _ / _ / / _ / _ / / _ / _ /

Pareiškėjas___________________________________

Eil. Nr.	Įtariamos nusikalstamos veikos požymiai	Reikšmė

Taip	Ne
1.	Dokumentai tomis pačiomis datomis, numeriais ir kitu turiniu, arba atvirkščiai. (Žymima taip, jei atsakingas specialistas gavo skirtingo turinio dokumentus tomis pačiomis datomis, numeriais, arba atvirkščiai)
2.	Duomenys, kuriuos pateikė pareiškėjas, nesutampa su duomenimis vidinėse/išorinėse informacinėse sistemose, arba gavus informaciją iš kitų įstaigų. (Žymima taip, jei naudodamasis vidinėmis/išorinėmis sistemomis, gauta informacija iš kitų institucijų, atsakingas specialistas nustato, jog duomenys, kuriuos pateikė pareiškėjas nesutampa)
3.	Vizualiai skiriasi to paties asmens parašai ant dokumentų. (Žymima taip, jei ant pareiškėjo pateiktų dokumentų esantys to paties asmens parašai vizualiai nesutampa)

Požymius, kurie žymimi reikšme „Taip“, aprašyti, pateikti faktines aplinkybes: ____________________________________________________________________________________________________________________________________________________________________________________________________________________________________________________________________________________.

PRIDEDAMA. (išvardijami pridedami su įtariamu sukčiavimu / nusikalstama veika susiję dokumentai).

Darbuotojas,

įtaręs pažeidimą	_______________________	_______________________

(parašas)	(vardas, pavardė)

Vadovas	_______________________	_______________________

(parašas)	(vardas, pavardė)

_____________________

Priedo pakeitimai:

Nr. V-39, 2024-03-26, paskelbta TAR 2024-03-27, i. k. 2024-05474

Pakeitimai:

1.

Valstybinė saugomų teritorijų tarnyba prie Aplinkos ministerijos, Įsakymas

Nr. V-128, 2016-06-23, paskelbta TAR 2016-06-27, i. k. 2016-17683

Dėl Valstybinės saugomų teritorijų tarnybos prie Aplinkos ministerijos direktoriaus 2015 m. gegužės 8 d. įsakymo Nr. V-87 „Dėl pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su Natura 2000 ir Vandens pagrindų direktyva susijusios išmokos“ veiklos sritį „Parama Natura 2000 miškuose“, išdavimo tvarkos aprašo patvirtinimo“ pakeitimo

2.

Valstybinė saugomų teritorijų tarnyba prie Aplinkos ministerijos, Įsakymas

Nr. V-9, 2021-01-29, paskelbta TAR 2021-01-29, i. k. 2021-01688

Dėl Valstybinės saugomų teritorijų tarnybos prie Aplinkos ministerijos direktoriaus 2015 m. gegužės 8 d. įsakymo Nr. V-87 „Dėl Pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su Natura 2000 ir Vandens pagrindų direktyva susijusios išmokos“ veiklos sritį „Parama Natura 2000 miškuose“, išdavimo tvarkos aprašo patvirtinimo“ pakeitimo

3.

Valstybinė saugomų teritorijų tarnyba prie Aplinkos ministerijos, Įsakymas

Nr. V-34, 2023-04-13, paskelbta TAR 2023-04-13, i. k. 2023-07210

Dėl Valstybinės saugomų teritorijų tarnybos prie Aplinkos ministerijos direktoriaus 2015 m. gegužės 8 d. įsakymo Nr. V-87 „Dėl Pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su Natura 2000 ir Vandens pagrindų direktyva susijusios išmokos“ veiklos sritį „Parama natura 2000 miškuose“, išdavimo tvarkos aprašo patvirtinimo“ pakeitimo

4.

Valstybinė saugomų teritorijų tarnyba prie Aplinkos ministerijos, Įsakymas

Nr. V-39, 2024-03-26, paskelbta TAR 2024-03-27, i. k. 2024-05474

Dėl Valstybinės saugomų teritorijų tarnybos prie Aplinkos ministerijos direktoriaus 2015 m. gegužės 8 d. įsakymo Nr. V-87 „Dėl Pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su Natura 2000 ir vandens pagrindų direktyva susijusios išmokos“ veiklos sritį „Parama Natura 2000 miškuose“, išdavimo tvarkos aprašo patvirtinimo“ pakeitimo

5.

Valstybinė saugomų teritorijų tarnyba prie Aplinkos ministerijos, Įsakymas

Nr. V-16, 2025-02-13, paskelbta TAR 2025-02-19, i. k. 2025-02580

Dėl Valstybinės saugomų teritorijų tarnybos prie aplinkos ministerijos direktoriaus 2015 m. gegužės 8 d. įsakymo Nr. V-87 „Dėl Pažymos apie valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su Natura 2000 ir Vandens pagrindų direktyva susijusios išmokos“ veiklos sritį „Parama Natura 2000 miškuose“, išdavimo tvarkos aprašo patvirtinimo“ pakeitimo